Paul Guldin

Paul Guldin (født Habakuk Guldin; 1577–1643) var en sveitsisk jesuitt og matematiker.

 Liv og virke 
Guldin ble født av protestantiske foreldre. Han var først gullsmed.

Han konverterte til katolisismen i 1597 (og forandret da sitt navn Habakuk til Paul) og ble deretter legbror i jesuittordenen i München. Etter matematiske studier i Roma virket han som lærer i matematikk lengst tid i Roma ved det pavelige universitet Gregoriana, og så dels i Wien og i Graz.

Paul Guldin utgav et stort arbeide 1635–1641, med metoder for bestemmelsen av tyngdepunktet til plane og solide figurer, samt bruken derav ved rektifikasjon, kvadratur og kubatur. Der forekommer blant annet den såkalte Guldins regel eller barysentriske regel (som fantes antydet allerede av Pappos): «enhver figur som oppkommer ved en linjes eller overflates rotasjon omkring en ubevegelig akse, er like med produktet av den genererte størrelsen og dens tyngdepunkts vei». Guldin gav imidlertid bare et ufullstendig induksjonsbevis for denne setning.

 Referanser 

Litteratur



Kategori:Personer fra kanton Sankt Gallen
Kategori:Sveitsiske jesuitter
Kategori:Sveitsiske matematikere